[{"text_idx": "#000000", "text": "Uchafbwyntiau mewn llyfrau a recordiau yn 2022 \u2013 a\u2019r anrheg Nadolig perffaith!"}, {"text_idx": "#000002", "text": "Mae 2022 wedi bod yn gorwynt o flwyddyn, a dw i wedi bod yn lwcus iawn i greu sawl atgof gwych efo fy nheulu a ffrindiau."}, {"text_idx": "#000003", "text": "Wrth edrych yn o\u0302l, dw i hefyd wedi mwynhau llawer o lyfrau ac albymau eleni. Felly, dyma rhai o\u2019r llyfrau a cherddoriaeth dw i wedi mwynhau fwyaf..."}, {"text_idx": "#000004", "text": "Ym mis Ionawr eleni, mi wnes i osod her darllen i fi fy hun i ddarllen 60 llyfr yn 2022. Dw i wedi colli trac erbyn hyn ond yn eithaf hyderus fy mod i wedi mynd heibio fy nharged."}, {"text_idx": "#000005", "text": "Heb os, fy hoff lyfr o 2022 yw Burning Questions gan Margaret Atwood sef casgliad o draethodau ac erthyglau dros gyfnod o 17 mlynedd. Dw i\u2019n ffan fawr o\u2019r awdures ar o\u0302l astudio ei llyfrau, felly roeddwn i\u2019n awyddus iawn i ddarllen ei llyfr newydd."}, {"text_idx": "#000006", "text": "Yn y casgliad, mae hi\u2019n edrych ar faterion fel newid hinsawdd a gwyddoniaeth, yn ogystal a\u0302 phynciau fel diwylliant a hawliau menywod."}, {"text_idx": "#000007", "text": "Fel y rhan fwyaf o lyfrau dw i\u2019n mwynhau, dw i\u2019n cofio yn union le roeddwn i pan ddarllenais Burning Questions. Mi wnes i ddarllen y rhan fwyaf ohono ar dre\u0302n i lawr i Gaerdydd ym mis Mawrth. Roedd hi\u2019n gwmni perffaith i siwrne hir \u2013 doeddwn i ddim yn gallu rhoi\u2019r llyfr i lawr!"}, {"text_idx": "#000008", "text": "Dyma rhai o\u2019r llyfrau eraill dw i wedi mwynhau yn fawr iawn, ac yn argymell:"}, {"text_idx": "#000010", "text": "The Marriage Portrait gan Maggie O\u2019Farrell"}, {"text_idx": "#000011", "text": "Y Bwthyn gan Caryl Lewis"}, {"text_idx": "#000012", "text": "Memphis gan Tara M. Stringfellow"}, {"text_idx": "#000014", "text": "Young Mungo gan Douglas Stuart"}, {"text_idx": "#000016", "text": "Dw i wedi bod ffodus iawn eleni i weld dau o fy hoff artistiaid: Patti Smith a Bob Dylan. Roeddwn i mor gyffrous i weld y ddau ohonyn nhw a wnaethon nhw ddim fy siomi o gwbl: dau o\u2019r gigs gorau dw i erioed wedi eu gweld! Yn ogystal a\u0302 gwrando ar recordiadau gan y ddau artist yma, dw i hefyd wedi ychwanegu ambell albwm i fy nghasgliad recordiau."}, {"text_idx": "#000018", "text": "Prynais yr albwm Blomonj gan Melyn Melin ar o\u0302l eu gweld nhw\u2019n perfformio. Er bod yr albwm yma wedi cael ei rhyddhau yn 2021, mae wedi cael ei chwarae llawer o weithiau yn fy nhy\u0302 i eleni!"}, {"text_idx": "#000019", "text": "Dyma ambell un o fy hoff albymau sydd wedi cael eu rhyddhau neu wedi cael eu chwarae llawer yn 2022:"}, {"text_idx": "#000020", "text": "Amser Mynd Adra gan Papur Wal"}, {"text_idx": "#000021", "text": "Dach chi\u2019n chwilio am anrheg munud olaf? Dim beirniadaeth yma \u2013 dw i dal heb orffen fy siopa Dolig! Beth am roi iaith yn anrheg? Ewch i wefan Dysgu Cymraeg i ddarganfod mwy am wersi Cymraeg \u2013 o lefel mynediad i loywi \u2013 sy\u2019n dechrau ym mis Ionawr. Does dim anrheg well!"}, {"text_idx": "#000022", "text": "Felly, yr unig beth sydd ar o\u0302l i\u2019w ddweud yw Buon Natale! Dw i\u2019n dymuno Nadolig Llawen iawn i holl ddarllenwyr Lingo360, a phob dymuniad da ar eich teithiau dysgu wrth i ni groesawu blwyddyn newydd. Gobeithio y cewch chi Nadolig hyfryd \u2013 wela\u2019i chi yn 2023!"}, {"text_idx": "#000023", "text": "corwynthurricaneatgofmemorycerddoriaethmusicher darllenreading challengehyderusconfidentcasgliadcollectiontraethodauessayserthyglauarticlesawydduskeennewid hinsawddclimate changegwyddoniaethscienceyn ogystal a\u0302as well aspynciausubjectsdiwylliantculturehawliau menywodwomen's rightsargymellrecommendcyffrousexcitedsiomidisappointychwaneguincludemewn gwirioneddin factGwleddFeastanrheg munud olaflast minute giftbeirniadaethjudgement"}, {"text_idx": "#000028", "text": "Dwi wedi anghofio fy nghyfrinair"}]